Diari Oficial de la Generalitat Valenciana


Sumari del DOGV 420, del 27-08-1986 (1986/807033)

ORDRE de 20 de juliol de 1986, de la Conselleria d'Agricultura i Pesca, per la qual son dictades normes per a la lluita contra la febre aftosa en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   420

Data del DOGV
:   27-08-1986

Secció del DOGV
:   ALTRES DISPOSICIONS

Número del document
:   1986/807033


Data del document
:   20-07-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 20 de juliol de 1986, de la Conselleria d'Agricultura i Pesca, per la qual són dictades normes per a la lluita contra la febre aftosa, en l'àmbit de la Comunitat Valenciana.  
La implantació i aplicació periòdica de la vaccinació obligatòria contra la febre aftosa amb caràcter estatal ha permès de controlar aquesta epizootia; això no obstant, atesa l'existència contrastada d'alguns focus a zones de Castella-La Manxa i per evitar l?aparició de manifestacions d'aquesta malaltia, cal continuar amb les mesures de prevenció i lluita que garantesquen la protecció i defensa de la nostra cabanya i el normal desplegament del comerç pecuari.   
En atenció d'aquests motius, i d'acord amb el que disposen la Llei d'Epizooties de 20 de desembre de 1952 i l'Ordre de 3 de maig de 1985 del Ministeri d'Agricultura, Pesca i Alimentació, i a proposta de la Direcció General de la Producció Agrària,   
ORDENE:  
Article primer  
La vaccinació serà obligatòria per a tots els caps de bestiar boví i cabrum amb més de tres mesos d'edat, i serà realitzada amb periodicitat anual. Els animals ja vaccinats seran revaccinats una vegada hagen transcorregut de cinc a vuit setmanes de la primera vaccinació.   
Article segon  
Quan els caps de bestiar boví i cabrum assistiran a concentracions ramaderes, o a aprofitar pastures fora del municipi de llur ubicació habitual, la vaccinació haurà de ser realitzada entre quinze dies i sis mesos anteriors a l'eixida de l'explotació d'origen.   
Article tercer  
En els caps de bestiar oví la vaccinació anual serà opcional per als animals que no isquen de llur municipi i obligatòria per a aquells de més de tres mesos que assistesquen a concentracions ramaderes o a aprofitar pastures que en siguen situades fora. En tot cas aquesta vaccinació haurà de ser realitzada entre quinze dies i sis mesos anteriors a l'eixida de l'explotació d'origen.   
Article quart  
En l?espècie porcina la vaccinació serà obligatòria per a tots els reproductors amb periodicitat semestral.   
En els animals joves de tres mesos de edat com a màxim que siguen traslladats per a vida, si procedien de mares en les quals es duen a terme els programes de vaccinació semestral, llur vaccinació haurà de fer-se en la destinació. En qualsevol cas tots aqueixos animals hauran de ser vaccinats abans dels tres mesos de edat.   
Article cinqué  
En la documentació sanitària que empara garrins novaccinats en origen caldrà fer consignar: data de la vaccinació de les mares, laboratori productor del vaccí i número de Lot emprat i Veterinari que la realitzà.   
Article sisé  
El veterinari titular haurà de fer consignar obligatòriament en la guia de sanitat i origen la data de vaccinació de cadascun dels animals objecte del transport.   
No serà considerada vàlida cap documentació sanitària que no complesca aquest requisit. Si es tractava de remugants joves que no hagen arribat a l'edat de vaccinació, nomès en podria ser autoritzat el desplaçament, si procedien d'explotacions vaccinades.   
Article seté  
Hom faculta la Direcció General de la Producció Agrària per dictar les disposicions necessàries per a l'aplicació i el desplegament d'aquesta Ordre, que entrarà en vigor l'endemà de la publicació en el Diari Oficial de la Generalitat Valenciana.   
València, 20 de juliol de 1986.   
El Conseller d' Agricultura i Pesca  
LLUIS FONT DE MORA I MONTESINOS